A kurzus kódja: VKN-068, XX-068	
A kurzus megnevezése: Az „aktív imagináció” ismeretelméleti vonatkozásai Jung írásaiban	
A kurzus előadója: Harmati Gergely	
A kurzus helye és ideje: I 208, csütörtök 18h-19h30	

A kurzus előfeltétele(i):	
A jegyszerzés módja(i): 	
Követelmények:	

A kurzus leírása, tematikája:

A freudi pszichoanalízis tudományos, de nem „egzakt” eljárása a tudattalant nevezi meg az emberi lélek irracionális, mindazonáltal hiteles forrásának. A személyiség struktúrájában beazonosított helyszínek (topikus szempont) a tudatot és azt közvetlenül megelőző tudatelőttes folyamatokat meghatározó ős impulzusok megnyilvánulási helyszíneiként váltak ismertté. Jung éppen a tudattalan fogalmának kiszélesítésével, vagyis a helyszínek újraértékelésével, és az így kapott adottságokban rejlő episztemológiai többlet kiaknázásával lép túl a pszichoanalízisen, hogy megalapítsa az analitikus pszichológiát. Az új elmélethez szorosan kötődik az eljárás is: ezt Jung „aktív imaginációnak” nevezi el. Az eljárás kiemelten intuitív jellege arra utal, hogy önmagunk legbelsőbb forrásait kívánja feltárni, kifejezni, valamint értékelni. Azonban a tudattalan, immár nem kiemelten személyes, hanem „kollektív” élményként is értelmezhetővé válik. Az aktív imagináció eljárásában nyilvánvalóvá vált irracionális funkció tehát többlettartalmat hordoz: korrektív szerepe, illetve a benne feltáruló gazdag archaikus kulturális elemek miatt tekintendő megkerülhetetlennek az egyén számára.

A kurzushoz tartozó kötelező irodalom:

Jung Alapfogalmainak lexikona I és II; A lélektani típusok; Az alkímiai konjunkció; Álom és lelkiismeret; Analitikus pszichológia; Beszélgetések és interjúk; Az ember és szimbólumai; emlékek, álmok, gondolatok; Gondolatok az álomról és az önismeretről; Gondolatok az értelemről és a tébolyról; Gondolatok a látszatról és a létezésről; Gondolatok a természetről; Lélekgyógyászat; A pszichoterápia gyakorlata; A szellem szimbolikája; stb.

A kurzushoz tartozó ajánlott irodalom:

Bodrog Miklós írásai
Frank McLynn C.G. Jung
Antony Stevens On Jung
Süle Ferenc A jungi mélylélektan napjainkban
Szummer Csaba Freud nyelvjátéka
Stb…